Na temelju članka 47. Statuta Općine Bibinje („Službeni glasnik Općine Bibinje“, broj 1/21), a u vezi sa člankom 34. Zakona o fiskalnoj odgovornosti (Narodne novine, br. 111/18, 83/23) i člankom 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19), **Načelnik Općine Bibinje, dana 28. lipnja 2024. godine donosi:**

**ODLUKA**

**o načinu korištenja vlastitih prihoda ostvarenih od obavljanja osnovne i ostale djelatnosti proračunskog korisnika Općine Bibinje**

**Članak 1.**

1. Ovom Odlukom uređuju se prihodi koje proračunski korisnik Općine Bibinje ostvari na tržištu obavljanjem osnovne djelatnosti i drugih djelatnosti za koje su registrirane, kao i način korištenja takvih prihoda.
2. Proračunski korisnik Općine Bibinje je Dječji vrtić „Leptrići“ ( u daljnjem tekstu Ustanova).

**Članak 2.**

Odredbe ove Odluke odnose se na prihode što ih Ustanova ostvari na tržištu od obavljanja osnovne i ostalih djelatnosti za koje je registrirana, kao i od drugih pomoćnih djelatnosti: iznajmljivanje prostora i opreme, organizacija stručnih skupova, radionica i sl., obavljanje ugostiteljskih usluga, poslova fotokopiranja, prodaje suvenira, promotivnih materijala, a koje poslove mogu obavljati i drugi pravni subjekti izvan proračuna i čijim obavljanjem Ustanova ostvaruju prihode u skladu sa Zakonom o proračunu (u daljnjem tekstu: vlastiti prihodi).

**Članak 3.**

1. JUO Općine Bibinje ovlašten je od Ustanove zahtijevati izvještaj o ostvarenju i načinu raspodjele vlastitih prihoda.
2. Izvještaj iz stavka 1. ovog članka podnosi dva puta godišnje: za razdoblje siječanj-lipanj do 10. srpnja tekuće godine, te za razdoblje siječanj-prosinac do 31. siječnja nakon isteka godine za koju se podnosi.

**Članak 4.**

1. Vlastiti prihodi iz članka 2. ove Odluke ustanove su obvezni rasporediti za pokriće troškova na način i prema prioritetima kako slijedi:

* Do 75% vlastitih prihoda iz članka 2. ove Odluke koristi će se za podmirenje rashoda nastalih realizacijom aktivnosti i projekata temeljem kojih su prihodi ostvareni, za materijalne rashode redovitog poslovanja ustanove, za financijske rashode, te rashoda za nabavu i održavanje nefinancijske imovine, izdataka za financijsku imovinu i otplate zajmova.
* Do 25% vlastitih prihoda iz članka 2. ove Odluke koristi će se za stručno usavršavanje zaposlenika, rashode za službena putovanja, naknade za prijevoz zaposlenika, naknade za rad predstavničkih izvršnih tijela, povjerenstva i slično.

1. Iznimno od stavka 1. ovog članka, Upravno vijeće Ustanove može uz prethodnu suglasnost JUO-a Općine Bibinje donijeti odluku:

* da se za podmirenje rashoda nastalih realizacijom aktivnosti i projekata temeljem kojih su prihodi ostvareni, za materijalne rashode redovitog poslovanja ustanova, za financijske rashode, te rashoda za nabavu i održavanje nefinancijske imovine, izdataka za financijsku imovinu i otplate zajmova rasporedi više od 75% vlastitog prihoda iz članka 2. ove Odluke
* da se za stručno usavršavanje zaposlenika, rashode za službena putovanja, naknade za prijevoz zaposlenika, naknade za rad predstavničkih i izvršnih tijela, povjerenstava i slično rasporedi više od 25% vlastitog prihoda iz članka 2. ove Odluke.

**Članak 5.**

Ustanova je dužna mjerila utvrđena člankom 4. ove Odluke primjenjivati za korištenje vlastitih prihoda ostvarenih u tekućoj poslovnoj godini, kao i za prenesene viškove vlastitih prihoda prethodnih godina, a sve u skladu sa Odlukom preraspodjeli rezultata.

**Članak 6.**

1. Upravno vijeće ustanove obvezno je na prijedlog čelnika, a u skladu sa statutom ustanove, donijeti opći akt kojim će se utvrditi uvjeti, kriteriji i način korištenja vlastitih prihoda primjeren poslovanju Ustanove.
2. Na opći akt iz prethodnog stavka ove Odluke ustanova je dužna ishoditi prethodnu suglasnost JUO-a Općine Bibinje.

**Članak 7.**

Ustanova koja ostvaruju vlastite prihode dužna je evidentirati sukladno propisima kojima je uređeno proračunsko računovodstvo.

**Članak 8.**

Ova Odluka stupa na snagu danom donošenja, a objavi će se na web stranicama Općine Bibinje.

**KLASA: 430-01/24-01/01**

**UR.BROJ:2198-02-02/01-24-01**

Bibinje, 28. lipnja 2024. godine

**NAČELNIK**

Šime Sekula, mag.oec.